I dag går Bybanen hvert fjerde minutt i rushtiden. Dette skal kuttes til litt oftere enn hvert femte minutt, skriver NRK Hordaland.

Nøyaktig tid mellom avgangene blir hvert 4,75 minutt.

Kommunikasjonsrådgiver Ingrid Dreyer i Skyss sier årsaken er at Bybanen har hatt problemer med å holde rutetidene.

– Dette har spesielt vært et problem om morgenen og på ettermiddagen. Derfor går vi litt ned i frekvens, sier hun til NRK.

En annen årsak er at systemet som forteller hvor lenge det er til neste bybane kommer, skal skiftes ut.

En og en vogn vil bli tatt ut gjennom året for å få nytt system installert om bord, og det blir dermed færre tilgjengelige vogner, opplyser Dreyer til NRK.

Her kan du se den nye rutetabellen.